C 146/40
BG
Официален вестник на Европейския съюз
27.4.2023 г.
4.13.
Секторът на отпадъчните води има голям потенциал да се превърне във фабрики за ресурси.
В ЕС вече съществуват пречиствателни станции за отпадъчни води, които са енергийно положителни благодарение на енергоспестяващи технологии и производство на енергия от възобновяеми източници, например чрез анаеробно разграждане на утайките от отпадъчни води и последващо използване на произведения биогаз (15).
Допълнителна възможност, която следва да бъде насърчавана, е двойната употреба на площта на структурите за пречистване чрез покриване с фотоволтаични растения 4.14.
В ЕС десет милиона души все още нямат достъп до канализация.
Поради това се приветства фактът, че предложението изисква от държавите членки да подобрят достъпа до канализация, по-специално за уязвимите и маргинализираните групи, включително предоставяне на безплатни обществени тоалетни до 2027 г. Изискването обаче следва да бъде засилено, като от държавите членки се изисква да гарантират достъп до канализация за всички на ранен етап от градоустройственото планиране и да вземат предвид финансовата достъпност и социалния аспект на услугите на водоснабдяване.
Това включва дългия жизнен цикъл на съоръженията за събиране и пречистване на отпадъчните води и присъщата им липса на гъвкавост за адаптиране или осъвременяване. 4.15.
С оглед на финансовата достъпност на услугите на водоснабдяване, изключенията от схемите за разширена отговорност на производителя трябва да бъдат строго ограничени.
За предпочитане е освобождаването за продукти, пускани на пазара в количества под два тона годишно, да бъде заличено, тъй като някои вещества са с голяма сила на действие дори в малки количества, и като минимум следва да се поясни, че количеството от два тона се отнася до пазара на ЕС, а не националното равнище.
Следва също така да се гарантира, че разширената отговорност на производителя обхваща онлайн търговците на дребно. 4.16.
Разходите за пречистване на отпадъчните води съставляват значителен дял от сметките за вода, но много потребители на вода не се осведомени за услугата на пречистване на отпадъчните води, нито за нейното качество в техния район.
Ето защо се приветства новата разпоредба относно оповестяването на информация на обществеността, тъй като тя би гарантирала разпространението на актуална информация относно процента на пречистените (и непречистени) отпадъчни води в района, както и относно товара на замърсителите, зауствани от пречиствателните станции за градски отпадъчни води и индивидуалните системи, както и чрез преливания на канализационните канали и градски отточни води.
Брюксел, 22 февруари 2023 г. Председател на Европейския икономически и социален комитет Christa SCHWENG
(15)
Вж. например Пречиствателна станция за отпадъчни води в Марселисборг — от пречиствателна станция в електроцентрала.